ཆབ་ཤོག་གི་རིམ་པ་འགའ་ཞིག
༄༅། ། རྒྱལ་ཀུན་འདུས་པའི་སྤྱི་གཟུགས་བཀའ་དྲིན་འཁོར་མེད་དྲིན་ཅན་བླ་མ་
མཆོག་གི་ཞབས་པད་བྱིན་རླབས་ཀྱི་གཟི་འོད་འབར་བའི་དྲུང་དུ།
ཕྲན་གྱིས་ཞུ་གསོལ་འབུལ་འབྲས།
དེང་སྐབས་ཚོགས་གཉིས་རྒྱ་མཚོའི་སྙིང་བོ་གཟུགས་སྐུའི་དཀྱིལ་འཁོར་རྙོགས་པ་
དང་བྲལ་ཞིང་། གསང་གསུམ་ལེགས་མཛད་ཀྱི་འོད་དཀར་འགྱེད་བཞིན་པར་བཀའི་
སློབ་སྟོན་གྱི་གླེགས་པུ་ལྷ་རྫས་གོས་སེཪ་ཁ་བཞིའི་གནང་སྐྱེས་བཅས། རབ་ཚེས་ལྕགས་
གླང་ལོར་དཔལ་འགྱུར་མེད་ཀཱ་ལ་རིའི་དབེན་གནས་བདེ་ཆེན་དགའ་ཚལ་དུ་འཇིགས་
བྱེད་བསྙེན་ཆེན་སྐབས་གདན་སའི་གྲྭ་ཚང་འཛིན་གྲྭ་སོ་སོ་ནས་སྙན་ངག་གི་ཉམས་
དང་ལྡན་པའི་འཕྲིན་ཡིག་རྣམས་བྱུང་བའི་ལན་དུ་འདུས་སྤྱི་ཐུན་མོང་ལ་ཕུལ་བ།